ชนิกานต์ ตังกบดี

ชนิกานต์ ตังกบดี (เกิด 20 กุมภาพันธ์ 2547) เป็นนักแสดงหญิงชาวไทย  เธอเป็นที่รู้จักเป็นอย่างดีจากบทบาทของเธอในเรื่องเดอะกิฟต์ แกรดูเอชัน (2563), หัวใจรักสี่ดวงดาว (2564–2565) และคน มนตร์ เวท (2566)

ชีวิตวัยเด็กและการศึกษา 
ชนิกานต์เกิดที่กรุงเทพและมีเชื้อสายจีน เธออยู่ในวงการบันเทิงมาตั้งแต่เด็ก โดยปรากฏตัวในโฆษณาหลายชิ้น

ในปี 2565 เธอจบการศึกษาจากโรงเรียนสาธิตจุฬาลงกรณ์มหาวิทยาลัย ปัจจุบันเธอกำลังศึกษาระดับปริญญาตรีที่คณะพาณิชยศาสตร์และการบัญชี จุฬาลงกรณ์มหาวิทยาลัย

อาชีพ 
ผลงานการแสดงเรื่องแรกของชนิกานต์คือภาพยนตร์เรื่อง ตุ๊กแกรักแป้งมาก เมื่อปี 2557 ซึ่งเธอได้รับบทเป็น แป้ง นางเอกในวัยเด็ก ตั้งแต่ปี 2557 ถึง 2562 เธอยังคงรับบทรับเชิญในซีรีส์และละครหลายเรื่อง เช่น เลือดรักทรนง (2559), ยู-พรินซ์ซีรีส์ เรื่อง สิบทิศ (2559) ในบท พริกแกง นางเอกในวัยเด็กและ บุพเพสันนิวาส (2561) ในบท แม่เดือน บุตรสาวของแม่หญิงจันทร์วาด

ชนิกานต์เซ็นสัญญาเป็นนักแสดงกับจีเอ็มเอ็มทีวีอย่างเป็นทางการเมื่อปี 2562 และได้รับบทสมทบในซีรีส์เรื่อง นักเรียนลับ บัญชีดำ ในบท เมลอน ในปีต่อมาเธอได้แสดงนำเป็นครั้งแรกในเรื่อง เดอะกิฟต์ แกรดูเอชัน ตามมาด้วยบทสมทบที่โดดเด่นในเรื่อง หัวใจรักสี่ดวงดาว (2564–2565) ซึ่งทำให้เธอได้เป็นที่รู้จักในระดับนานาชาติ

ในปี 2565 เธอได้ร่วมแสดงในซีรีส์เรื่อง ร้านซื้อขายความทรงจำ เรื่องที่ 6: Somewhere Only We Belong ประกบ พีรวัส แสงโพธิรัตน์

ในเดือนกรกฎาคม 2566 ชนิกานต์กลับมารับบทนางเอกในซีรีส์ระทึกขวัญ-สยองขวัญ เรื่อง คน มนตร์ เวท เธอยังได้แสดงนำในซีรีส์โรแมนติกคอมเมดี้เรื่อง เพราะเธอคือรักแรก ซึ่งเป็นการรีเมคจากซีรีส์ยอดนิยมของจีนเรื่อง นับแต่นั้น... ฉันรักเธอ

อ้างอิง 

นักแสดงหญิงชาวไทย
นางแบบไทย
บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
บุคคลจากโรงเรียนสาธิตจุฬาลงกรณ์มหาวิทยาลัย
บุคคลจากกรุงเทพมหานคร
นักแสดงสังกัดจีเอ็มเอ็มทีวี